جمهور باشقانلیغی سوزچوسو ابراهیم کالین ایسرائیل باش ناظیری بنیامین نتانیاهونون تورکیه پرزیدنتی رجب طیب اردوغان حاقین‌داکی آچیقلاماسینی سرت شکیلده قینادیق‌لارینی بیلدیردی.
اولوسلار آراسی حقوق نورما‌لارینی هئچه سایان، فیلیسطین خالقی‌نین یوزلرله ایللیک تورپاق‌لارینی ایشغال ائدن، بیرلشمیش میللت‌لر تشکیلاتی‌نین قطعنامه لرینی سیستماتیک شکیلده پوزان ایسرایل دؤولتی اولجه اؤز ائتدیک‌لری‌نین حسابینی وئرمه‌لی‌دیر" دئین ایبراهیم کالین: "مین‌لرله گوناه‌سیز فیلیسطین لینی قتله یئتیرن، فیلیسطین‌لیلرین تورپاق‌لارینی آچیق هاوا حبس‌خاناسینا چئویرنلرین اورتایا آتدیغی ادعا و اتهام‌لاری جیددیه آلماق مومکون دئییل. ایلک قیبله‌میز اولان قودس-و ایشغالچی دؤولتین پایتاختی اعلان ائده‌جک‌لرینی دوشوننلر هوجوم یئرینه فیلیسطین تورپاق‌لاری‌نین ایشغالینا سون وئرمه‌لی‌دیر. تورکیه جمهوریتی دونیانین هر یئرینده اولدوغو کیمی فیلیسطینده ده حاقین، حقوقون و مظلوم‌لارین یانیندا اولماغا داوام ائده‌جک. "
